Jan Bilot (ur. 24 wřeśna 1898 we Ôsuoninie we powiecie puckim, zm. we 1939 lebo we 1940 roku) bōu to nordowy pisoř kašubski. Pō přiuōnčyniu Kašub do Polski, Jan Bilot učyu sie we 1920 polskij godki we šuli wiačorowyj we swyj rodzimyj wsi, po čym wstōmpiu do šuli pedagōgičnyj we Pelpliniy. Ukōńčyu jōm we 1924/1925 roku, a miou stoć sie školnym we wschodnij Polsce, tygo stanowiska atoli niy přejōn. We 1925 dostou robota u waršawskigo polityka, kaj miou doglōndoć jego cer. Miou sie tyž we Waršawie trefić ze študyrym kašubskim ze Čelna we powiecie wejherowskim. Twōřyniy Jana Bilota bōuo pod wielgim ajnflusym Alojza Budzysza. Škryflou ôsprowki a krōtke artikle lo gazety "Bëne ë Buten", kero wspōufinansowou ze zarōbionych piyniyndzy. Za swojo aktiwność we prōmowaniu kašubskij literatury ôtřimou ôd kōnserwatywnygo zařōndu šuli tako kwota, coby možno bōuo překludzić sie do wschodnij Polski, do wsi Žabno. Brat Bilota godou, aže Jan miou być chopym ô dobrim charaktyře, ôddanym Kašubom a wrožliwym na niysprawiydliwość. Jan Bilot miou dwa bajtle: syna, kery tyz zostou školnym, a cera.